સામે પક્ષે કોંગ્રેસમાં મોવડીઓ ચૂંટણી હાર્યા છે. જે વડીલો ધારાસભામાં ચૂંટાયા છે એમાં કુંવરજી બાવળિયા કે વીરજીભાઈ ઠુમ્મર જેવાને લોકસભે જવાની હોંશ અકબંધ છે. કોંગ્રેસના નવા યુવા અધ્યક્ષ રાહુલ ગાંધી જૂના અને નવા નેતાઓ કે પછી વડીલો અને યુવા નેતાઓ વચ્ચે સમતુલા જાળવી પક્ષને ગુજરાત સહિત દેશમાં બેઠો કરવા સક્રિય બનવા કૃત સંકલ્પ છે. વિપક્ષના નેતા પરેશ ધાનાણી પાટીદાર યુવક છે. 41 વર્ષના ધાનાણી ત્રીજી વાર ચૂંટાયા છે અને અમરેલી જિલ્લાની તમામ છ બેઠકો પર કોંગ્રેસ જીતી છે. જોકે ધાનાણી તથા એમના પક્ષના વડીલો અને યુવા ધારાસભ્યો વચ્ચે હજી સુમેળ જામ્યો હોય એવું લાગતું નથી. પક્ષનું માળખું પણ રચાવાનું બાકી છે. આવા સંજોગોમાં પરેશ ધાનાણીના નેતૃત્વમાં ‘શેડો મિનિસ્ટ્રી’ની સક્રિયતા હજી વિધાનસભામાં જોવા મળી નહિ. જોકે તોફાની બારકસ જેવા ધારાસભ્યોને સંસદીય પરંપરા મુજબ વર્તવાનો સંદેશ બજેટસત્રમાં મળી ચૂક્યો છે. સાથે જ ચૂંટણીલક્ષી વિજયની તૈયારી કરવાની છે.